Nem múlt el az újabb brit recesszió veszélye | Külföldi hírek | Szeged - delmagyar.hu
Külföldi hírek > Nem múlt el az újabb brit recesszió veszélye
2010.05.30. 12:44
Az euróövezeti válság és az ebből eredő piaci felfordulás rontja a brit növekedési kilátásokat, és nem lehet kizárni, hogy az éppen növekedésnek indult brit gazdaság visszasüllyed a recesszióba - áll a Brit Kereskedelmi Kamarák (BCC) legújabb előrejelzésében.
A szervezet prognózisa szerint a brit hazai össztermék (GDP) az idei év egészében 1,3 százalékkal, jövőre 2,0 százalékkal növekszik. A 2010-re jósolt növekedési ütemet a kamarai szövetség a korábbi 1,0 százalékos előrejelzésről javította fel, a 2011-re valószínűsített GDP-pluszt azonban az eddigi 2,1 százalékról rontották a BCC szakértői, arra a véleményükre hivatkozva, hogy nagyobbak a tartós középtávú növekedést akadályozó tényezők.
David Kern, a BCC főközgazdásza az előrejelzéshez fűzött kommentárjában kijelentette: az euróövezeti válság miatt "nem lenne bölcs dolog figyelmen kívül hagyni" a kettős recesszió, vagyis az újabb visszaesés lehetőségét a brit gazdaságban.
˝Vitorlát bontott˝ a gázai segélyflottilla
Elhagyta Ciprus parti vizeit és kifutott a nyílt tengerre a Gázai övezetbe segélyrakományt szállító… Tovább olvasom